[pic] | KOMISIA EURÓPSKYCH SPOLOČENSTIEV | Brusel, 25.11.2005 KOM(2005) 601 v konečnom znení 2005/0230 (ACC) Návrh ROZHODNUTIA RADY o uzavretí dohody vo forme výmeny listov medzi Európskym spoločenstvom a Thajskom podľa článku XXVIII dohody GATT z roku 1994 v súvislosti s úpravou koncesií týkajúcich sa ryže stanovených v zozname CXL ES, ktorý tvorí prílohu k dohode GATT z roku 1994 (predložený Komisiou) ODÔVODNENIE 1. Rada 26. júna 2003 poverila Komisiu, aby oznámila Svetovej obchodnej organizácii (WTO), že Európske spoločenstvo zamýšľa upraviť koncesie na produkty s kódmi HS 1006 20 (lúpaná ryža) a 1006 30 (bielená ryža) zahrnuté v zozname Európskeho spoločenstva CXL, ktorý tvorí prílohu k dohode GATT z roku 1994. V súlade s uvedeným Európske spoločenstvo oznámilo 2. júla 2003 WTO svoj zámer upraviť niektoré koncesie v zozname CXL ES. 2. Komisia viedla rokovania v rámci rokovacích smerníc vydaných Radou, pričom sa radila s výborom ustanoveným článkom 133 Zmluvy. Komisia viedla rokovania so Spojenými štátmi americkými, ktoré sú hlavným dodávateľom produktov pod kódom HS 1006 20 (lúpaná ryža) a ktoré majú veľký dodávateľský záujem o produkty pod kódom HS 1006 30 (bielená ryža), Thajskom, ktoré je hlavným dodávateľom produktov pod kódom HS 1006 30 (bielená ryža) a ktoré má veľký dodávateľský záujem o produkty pod kódom HS 1006 20 (lúpaná ryža) a India a Pakistan, ktoré majú veľký dodávateľský záujem o produkty pod kódom HS 1006 20 (bielená ryža). 3. Dohody s Indiou a Pakistanom sa v mene Spoločenstva schválili v rozhodnutí Rady 2004/617/ES a v rozhodnutí Rady 2004/618/ES z 11. augusta 2004. V rozhodnutí Rady 2004/619/ES z 11. augusta 2004 sa stanovila nová colná sadzba pre lúpanú a bielenú ryžu. Dohoda so Spojenými štátmi americkými sa schválila v rozhodnutí Rady 2005/476/ES z 21. júna 2005. 4. Týmto návrhom sa Rada vyzýva, aby schválila dohodu vo forme výmeny listov medzi Európskym spoločenstvom a Thajskom. Tým sa ukončia rokovania podľa článku XXVIII dohody GATT z roku 1994 v súvislosti s úpravou koncesií týkajúcich sa ryže stanovených v zozname SXL ES, ktorý tvorí prílohu k dohode GATT z roku 1994. 5. Keďže nutné úpravy nariadenia Rady (ES) č. 1785/2003 si vyžadujú stanovisko Európskeho parlamentu, je potrebné zabezpečiť, aby Komisia zaviedla nevyhnutné prechodné opatrenia. Rozhodnutie preto s cieľom zabezpečiť uplatnenie tejto dohody od 1. septembra 2005 Komisii umožňuje, aby sa na prechodné obdobie odchýlila od nariadenia (ES) č. 1785/2003, t. j. pokým úprava nadobudne účinnosť, ale nie dlhšie ako do 30. júna 2006. Je to ten istý dátum, aký je ustanovený v rozhodnutiach Rady 2004/617/ES, 2004/618/ES, 2004/619/ES a 2005/476/ES. Komisia predstaví čo najskôr návrh nutnej úpravy nariadenia Rady. 2005/0230 (ACC) Návrh ROZHODNUTIA RADY o uzavretí dohody vo forme výmeny listov medzi Európskym spoločenstvom a Thajskom podľa článku XXVIII dohody GATT z roku 1994 v súvislosti s úpravou koncesií týkajúcich sa ryže stanovených v zozname CXL ES, ktorý tvorí prílohu k dohode GATT z roku 1994 RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou prvého pododseku článku 300 ods. 2, so zreteľom na návrh Komisie, keďže: (1) Rada 26. júna 2003 poverila Komisiu, aby začala rokovania podľa článku XXVIII dohody GATT z roku 1994 s cieľom upraviť niektoré koncesie týkajúce sa ryže. V súlade s uvedeným Európske spoločenstvo oznámilo 2. júla 2003 organizácii WTO svoj zámer upraviť niektoré koncesie v zozname CXL ES. (2) Komisia viedla rokovania v rámci rokovacích smerníc vydaných Radou, pričom sa radila s výborom ustanoveným článkom 133 Zmluvy. (3) Komisia viedla rokovania so Spojenými štátmi americkými, ktoré sú hlavným dodávateľom produktov pod kódom HS 1006 20 (lúpaná ryža) a ktoré majú veľký dodávateľský záujem o produkty pod kódom HS 1006 30 (bielená ryža), Thajskom, ktoré je hlavným dodávateľom produktov pod kódom HS 1006 30 (bielená ryža) a ktoré má veľký dodávateľský záujem o produkty pod kódom HS 1006 20 (lúpaná ryža) a Indiou a Pakistanom, ktoré majú veľký dodávateľský záujem o produkty pod kódom HS 1006 20 (lúpaná ryža). (4) Dohody s Indiou a Pakistanom sa v mene Spoločenstva schválili v rozhodnutí Rady 2004/617/ES[1] a rozhodnutí Rady 2004/618/ES[2] v tomto poradí. V rozhodnutí 2004/619/ES[3] sa stanovila nová colná sadzba pre lúpanú ryžu (kód KN 1006 20) a bielenú ryžu (kód KN 1006 30). Dohoda so Spojenými štátmi americkými sa schválila v rozhodnutí Rady 2005/476/ES[4]. (5) Komisia úspešne dojednala dohodu vo forme výmeny listov medzi Európskym spoločenstvom a Thajskom, ktorá by sa preto mala schváliť. (6) Aby sa zabezpečilo, že dohoda sa môže od 1. septembra 2005 v plnej miere uplatniť, Komisia by mala byť až do zmeny a doplnenia nariadenia Rady (ES) č. 1785/2003 z 29. septembra 2003 o spoločnej organizácii trhu s ryžou[5] splnomocnená k tomu, aby prijala dočasné odchýlky od tohto nariadenia, ako aj nevyhnutné vykonávacie opatrenia. (7) Opatrenia potrebné na vykonávanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[6]. ROZHODLA TAKTO: Článok 1 Týmto sa v mene Spoločenstva schvaľuje dohoda vo forme výmeny listov medzi Európskym spoločenstvom a Thajskom podľa článku XXVIII dohody GATT z roku 1994 v súvislosti s úpravou koncesií týkajúcich sa ryže stanovených v zozname CXL ES, ktorý tvorí prílohu k dohode GATT z roku 1994. Znenie dohody tvorí prílohu k tomuto rozhodnutiu. Článok 2 1. Komisia sa môže v súlade s postupom uvedeným v článku 3 ods. 2 tohto rozhodnutia odchýliť od nariadenia (ES) č. 1785/2003 v rozsahu, ktorý je nevyhnutný na uplatňovanie tejto dohody v plnej miere najneskôr od 1. septembra 2005, až do zmeny a doplnenia tohto nariadenia, najdlhšie však do 30. júna 2006. 2. V súlade s postupom uvedeným v článku 3 ods. 2 tohto rozhodnutia Komisia prijme podrobné pravidlá vykonávania dohody. Článok 3 1. Komisii pomáha Riadiaci výbor pre obilniny zriadený článkom 25 nariadenia (ES) č. 1784/2003[7]. 2. V prípade odkazu na tento odsek sa uplatňujú články 4 a 7 rozhodnutia 1999/468/ES. Obdobie stanovené v článku 4 ods. 3 rozhodnutia 1999/468/ES je jeden mesiac. Článok 4 Predseda Rady sa týmto poveruje, aby určil osobu splnomocnenú na podpísanie dohody s cieľom vyjadriť súhlas Spoločenstva s týmto záväzkom[8]. V Bruseli Za Radu predseda PRÍLOHA DOHODA VO FORME VÝMENY LISTOV medzi Európskym spoločenstvom a Thajskom podľa článku XXVIII dohody GATT z roku 1994 v súvislosti s úpravou koncesií týkajúcich sa ryže stanovených v zozname CXL ES, ktorý tvorí prílohu k dohode GATT z roku 1994 List č. 1 List Európskeho spoločenstva Brusel ………. Vážený pán ..., po rokovaniach medzi Európskym spoločenstvom (ES) a Thajským kráľovstvom (Thajsko) podľa článku XXVIII dohody GATT z roku 1994 v súvislosti s úpravou koncesií týkajúcich sa ryže stanovených v zozname SXL ES, ktorý tvorí prílohu ku Všeobecnej dohode o clách a obchode 1994 (GATT 1994), sa ES a Thajsko dohodli na týchto záveroch. 1. Viazané colné sadzby pre lúpanú ryžu (podpoložka HS 1006 20), pre polobielenú a bielenú ryžu (podpoložka HS 1006 30) a pre zlomkovú ryžu (podpoložka HS 1006 40) sú 65 EUR/t, 175 EUR/t a 128 EUR/t v tomto poradí. 2. ES uplatní sadzbu cla na polobielenú a bielenú ryžu (podpoložka HS 1006 30) v súlade s odsekmi 3 až 6. 3. Ročná referenčná úroveň dovozu sa vypočíta ako priemerný objem celkového dovozu polobielenej a bielenej ryže do ES-25 z rôznych miest pôvodu v hospodárskych rokoch (od 1. septembra do 31. augusta) 2001/02–2003/04 a 10 % (t. j. 337 168 ton). 4. Šesťmesačná referenčná úroveň dovozu : v každom hospodárskom roku sa šesťmesačná referenčná úroveň dovozu vypočíta ako 47 percent z ročnej referenčnej úrovne dovozu vypočítanej v odseku 3 (t. j. 158 469 ton). 5. Zmena uplatňovanej colnej sadzby v polovici roka : ES do 10 dní po ukončení prvých šiestich mesiacov každého hospodárskeho roka preskúma a v prípade potreby zmení uplatňovanú colnú sadzbu takto: a) ak dovoz polobielenej a bielenej ryže pre práve ukončené šesťmesačné obdobie predstavuje viac ako 15 percent nad šesťmesačnou referenčnou úrovňou dovozu pre dané obdobie vypočítanou podľa odseku 4 (t. j. viac ako 182 239 ton), ES uplatní colnú sadzbu 175 EUR/t; b) ak skutočný dovoz polobielenej a bielenej ryže pre práve ukončené šesťmesačné obdobie je nižší ako šesťmesačná referenčná úroveň dovozu pre dané obdobie vypočítaná podľa odseku 4 a navýšená o 15 percent, alebo sa jej rovná (t.j. maximálne 182 239 ton), ES uplatňuje colnú sadzbu 145 EUR/t. Na účely a) a b) skutočný dovoz polobielenej a bielenej ryže predstavuje všetok dovoz do ES-25 zo všetkých miest pôvodu pod podpoložkou HS 1006 30. 6. Zmena uplatňovanej colnej sadzby na konci roka : ES do 10 dní po ukončení hospodárskeho roka preskúma a v prípade potreby zmení uplatňovanú colnú sadzbu takto: a) ak dovoz polobielenej a bielenej ryže pre práve ukončený hospodársky rok predstavuje viac ako 15 percent nad ročnou referenčnou úrovňou dovozu pre dané 12-mesačné obdobie vypočítanou podľa odseku 3 (t. j. viac ako 387 743 ton), ES uplatní colnú sadzbu 175 EUR/t; b) ak skutočný dovoz polobielenej a bielenej ryže pre práve ukončený hospodársky rok je nižší ako ročná referenčná úroveň dovozu pre dané 12-mesačné obdobie vypočítaná podľa odseku 3 a navýšená o 15 percent, alebo sa jej rovná (t. j. maximálne 387 743 ton), ES uplatňuje colnú sadzbu 145 EUR/t. Na účely a) a b) skutočný dovoz polobielenej a bielenej ryže predstavuje všetok dovoz do ES-25 zo všetkých miest pôvodu pod podpoložkou HS 1006 30. 7. Colná kvóta : ES otvára novú ročnú colnú kvótu 13 500 ton polobielenej a bielenej ryže, z čoho 4 313 ton sa prideľuje Thajsku. Colná sadzba sa rovná nule. 8. Zlomková ryža : na ryžu pod podpoložkou HS 1006 40 uplatňuje ES dovozné clo 65 EUR/t. 9. Objem súčasnej colnej kvóty zlomkovej ryže sa zvyšuje na 100 000 ton. Colná sadzba sa rovná clu v odseku 8 zníženému o 30,77 percenta. 10. Údaje: výpočet skutočných ročných a šesťmesačných úrovní dovozu v odsekoch 5 a 6 sa uskutoční na základe údajov o licenciách ES na dovoz ryže. ES uverejňuje tieto údaje týždenne na internete. 11. Transparentnosť : ES ihneď informuje verejnosť o akejkoľvek zmene uplatňovanej colnej sadzby. 12. Konzultácie: na žiadosť jednej zo strán strany do 30 dní od prijatia takej žiadosti začnú konzultácie o otázkach, ktoré patria do pôsobnosti tejto dohody. 13. Ustanovenia tejto dohody sa uplatňujú od 1. septembra 2005. Bol by som Vám vďačný, keby ste potvrdili súhlas Vašej vlády s týmto znením. Prijmite, prosím, výraz mojej najhlbšej úcty. V mene Európskeho spoločenstva List č. 2 List z Thajska Bangkok ……….. Vážený pán ..., po rokovaniach medzi Európskym spoločenstvom (ES) a Thajským kráľovstvom (Thajsko) podľa článku XXVIII dohody GATT z roku 1994 v súvislosti s úpravou koncesií týkajúcich sa ryže stanovených v zozname SXL ES, ktorý tvorí prílohu ku Všeobecnej dohode o clách a obchode z roku 1994 (GATT 1994), sa ES a Thajsko dohodli na týchto záveroch. 1. Viazané colné sadzby pre lúpanú ryžu (podpoložka HS 1006 20), pre polobielenú a bielenú ryžu (podpoložka HS 1006 30) a pre zlomkovú ryžu (podpoložka HS 1006 40) sú 65 EUR/t, 175 EUR/t a 128 EUR/t v tomto poradí. 2. ES uplatní sadzbu cla na polobielenú a bielenú ryžu (podpoložka HS 1006 30) v súlade s odsekmi 3 až 6. 3. Ročná referenčná úroveň dovozu sa vypočíta ako priemerný objem celkového dovozu polobielenej a bielenej ryže do ES-25 z rôznych miest pôvodu v hospodárskych rokoch (od 1. septembra do 31. augusta) 2001/02–2003/04 a 10 % (t. j. 337 168 ton). 4. Šesťmesačná referenčná úroveň dovozu : v každom hospodárskom roku sa šesťmesačná referenčná úroveň dovozu vypočíta ako 47 percent z ročnej referenčnej úrovne dovozu vypočítanej v odseku 3 (t. j. 158 469 ton). 5. Zmena uplatňovanej colnej sadzby v polovici roka : ES do 10 dní po ukončení prvých šiestich mesiacov každého hospodárskeho roka preskúma a v prípade potreby zmení uplatňovanú colnú sadzbu takto: a) ak dovoz polobielenej a bielenej ryže pre práve ukončené šesťmesačné obdobie predstavuje viac ako 15 percent nad šesťmesačnou referenčnou úrovňou dovozu pre dané obdobie vypočítanou podľa odseku 4 (t. j. viac ako 182 239 ton), ES uplatní colnú sadzbu 175 EUR/t; b) ak skutočný dovoz polobielenej a bielenej ryže pre práve ukončené šesťmesačné obdobie je nižší ako šesťmesačná referenčná úroveň dovozu pre dané obdobie vypočítaná podľa odseku 4 a navýšená o 15 percent, alebo sa jej rovná (t.j. maximálne 182 239 ton), ES uplatňuje colnú sadzbu 145 EUR/t. Na účely a) a b) skutočný dovoz polobielenej a bielenej ryže predstavuje všetok dovoz do ES-25 zo všetkých miest pôvodu pod podpoložkou HS 1006 30. 6. Zmena uplatňovanej colnej sadzby na konci roka : ES do 10 dní po ukončení hospodárskeho roka preskúma a v prípade potreby zmení uplatňovanú colnú sadzbu takto: a) ak dovoz polobielenej a bielenej ryže pre práve ukončený hospodársky rok predstavuje viac ako 15 percent nad ročnou referenčnou úrovňou dovozu pre dané 12-mesačné obdobie vypočítanou podľa odseku 3 (t. j. viac ako 387 743 ton), ES uplatní colnú sadzbu 175 EUR/t; b) ak skutočný dovoz polobielenej a bielenej ryže pre práve ukončený hospodársky rok je nižší ako ročná referenčná úroveň dovozu pre dané 12-mesačné obdobie vypočítaná podľa odseku 3 a navýšená o 15 percent, alebo sa jej rovná (t.j. maximálne 387 743 ton), ES uplatňuje colnú sadzbu 145 EUR/t. Na účely a) a b) skutočný dovoz polobielenej a bielenej ryže predstavuje všetok dovoz do ES-25 zo všetkých miest pôvodu pod podpoložkou HS 1006 30. 7. Colná kvóta : ES otvára novú ročnú colnú kvótu 13 500 ton polobielenej a bielenej ryže, z čoho 4 313 ton sa prideľuje Thajsku. Colná sadzba sa rovná nule. 8. Zlomková ryža: na ryžu pod podpoložkou HS 1006 40 uplatňuje ES dovozné clo 65 EUR/t. 9. Objem súčasnej colnej kvóty zlomkovej ryže sa zvyšuje na 100 000 ton. Colná sadzba sa rovná clu v odseku 8 zníženému o 30,77 percenta. 10. Údaje: výpočet skutočných ročných a šesťmesačných úrovní dovozu v odsekoch 5 a 6 sa robí na základe údajov o licenciách ES na dovoz ryže. ES uverejňuje tieto údaje týždenne na internete. 11. Transparentnosť : ES ihneď informuje verejnosť o akejkoľvek zmene uplatňovanej colnej sadzby. 12. Konzultácie: na žiadosť jednej zo strán strany do 30 dní od prijatia takej žiadosti začnú konzultácie o otázkach, ktoré patria do pôsobnosti tejto dohody. 13. Ustanovenia tejto dohody sa uplatňujú od 1. septembra 2005. Bol by som Vám vďačný, keby ste potvrdili súhlas Vašej vlády s týmto znením. Prijmite, prosím, výraz mojej najhlbšej úcty. Za Thajské kráľovstvo FINANČNÝ VÝKAZ | 1. | ROZPOČTOVÁ POLOŽKA: Kapitola 10 – Poľnohospodárske clá | PNR 2006 PRIDELENÉ ROZPOČTOVÉ PROSTRIEDKY: 763,5 mil. EUR | 2. | NÁZOV: Návrh rozhodnutia Rady o uzavretí dohody vo forme výmeny listov medzi Európskym spoločenstvom a Thajskom podľa článku XXVIII dohody GATT z roku 1994 v súvislosti s úpravou koncesií týkajúcich sa ryže stanovených v zozname CXL ES, ktorý tvorí prílohu k dohode GATT z roku 1994 | 3. | PRÁVNY ZÁKLAD: Článok 133 Zmluvy v spojení s prvou vetou prvého pododseku článku 300 ods. 2. | 4. | CIELE: Stanovenie spôsobu výpočtu uplatňovaných ciel na ryžu. | 5. | FINANČNÉ DÔSLEDKY | 12-MESAČNÉ OBDOBIE (mil. EUR) | BEŽNÝ ROZPOČTOVÝ ROK 2005 (mil. EUR) | ROZPOČTOVÝ ROK 2006 anasledujúce roky (mil. EUR) | 5.0 | VÝDAVKY – ÚČTOVANÉ Z ROZPOČTU ES (NÁHRADY/INTERVENCIE) – VÝDAVKY NÁRODNÝCH ORGÁNOV – INÉ | – | – | – | 5.1 | PRÍJMY – VLASTNÉ ZDROJE ES (POPLATKY/CLO) – NÁRODNÉ | – | – | (1) – 6,3 | 2007 | 2008 | 2009 | 2010 | 5.0.1 | ODHADOVANÉ VÝDAVKY | – | – | – | – | 5.1.1 | ODHADOVANÉ PRÍJMY | (1) | (1) | (1) | (1) | 5.2 | SPÔSOB VÝPOČTU: – | 6.0 | MOŽNO PROJEKT FINANCOVAŤ Z PRIDELENÝCH ROZPOČTOVÝCH PROSTRIEDKOV ZAČLENENÝCH DO PRÍSLUŠNÝCH KAPITOL BEŽNÉHO ROZPOČTU? | neuv. | 6.1 | MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU? | neuv. | 6.2 | BUDE POTREBNÝ DOPLŇUJÚCI ROZPOČET? | ÁNO NIE | 6.3 | BUDE POTREBNÉ ZAČLENIŤ PRIDELENÉ ROZPOČTOVÉ PROSTRIEDKY DO BUDÚCICH ROZPOČTOV? | ÁNO NIE | POZNÁMKY: (1) Odhaduje sa, že opatrenie má negatívny finančný dosah na predpoveď vlastných zdrojov pre rozpočtový rok 2006 a nasledovné rozpočtové roky. Výška čistej sumy sa odhaduje na –6, 3 mil. EUR. | [1] Ú. v. EÚ L 279, 28.8.2004, s. 17. [2] Ú. v. EÚ L 279, 28.8.2004, s. 23. [3] Ú. v. EÚ L 279, 28.8.2004, s. 29. [4] Ú. v. EÚ L 170, 1.7.2005, s. 67. [5] Ú. v. EÚ L 270, 21.10.2003, s. 96. [6] Ú. v. ES L 184, 17.7.1999, s. 23. [7] Ú. v. EÚ L 270, 21.10.2003, s. 78. [8] Dátum nadobudnutia platnosti dohody sa uverejní v Úradnom vestníku Európskej únie .